Wewaton Panulise Basa Jawa Nganggo Aksara Jawa/Bab 7


BAB 7 UNINE SANDHANGAN SUKU 

( SWARA U )

1. Tumrap ing wanda menga, kabeh sandhangan suku aswara jejeg, kayata :
ꦠꦸꦲꦸ ꦮꦸꦭꦸ ꦭꦸꦤ꧀ꦪꦸ ꦧꦿꦸꦠꦸ
tuhu wulu lunyu brutu

2. Tumrap ing wanda aswara jejeg, manawa dumunung ing :

a. Tembung mung sawanda kang kalebu tembung pangungun , kayata :
ꦲꦸꦠ꧀ ꦮꦸꦠ꧀ ꦚꦸꦠ꧀ ꦕꦸꦂ
ut wut nyut cur

b. Wanda sigeg aksara irung kang dudu wanda wekasan, kayata :
ꦧꦸꦩ꧀ꦧꦸꦁ꧈ ꦧ꧀ꦭꦸꦩ꧀ꦧꦁ꧈ ꦕꦸꦩ꧀ꦥ꧀ꦭꦸꦁ꧈ ꦱꦿꦸꦤ꧀ꦢꦺꦁ
bumbung blumbang*) cumplung*) srundeng
 *) katrangan : pasangan la bali wutuh maneh.

c. Wanda wekasan kang banjur oleh panambang
ꦲ꧈ ꦲꦶ꧈ ꦲꦺ꧈ ꦲꦤ꧀ ꦲꦤ꧀ꦤ꧈ ꦲꦤ꧀ꦤꦶꦥꦸꦤ꧀꧈ ꦲꦼꦤ꧀ (-a, -i, -e, -an, -ana, -anipun, -en) Kayata :

ꦱꦧꦸꦤ꧀ sabun ( u miring)
ꦚꦧꦸꦤ꧀ꦤꦶ nyabuni (u jejeg)
ꦱꦧꦸꦤ꧀ꦤꦤ꧀ sabunan (u jejeg)
ꦱꦧꦸꦤꦤ꧀ꦤ sabunana (u jejeg)
ꦱꦧꦸꦤꦤ꧀ꦤꦺ sabunane ( u jejeg)
ꦱꦧꦸꦤꦤ꧀ꦤꦶꦥꦸꦤ꧀ sabunanipun (u jejeg)
ꦱꦧꦸꦤ꧀ꦤꦼꦤ꧀ sabunen (u jejeg)
ꦱꦶꦤꦧꦸꦤ꧀ꦤꦤ꧀ sinabunan ( u jejeg)

3. Tumrap ing wanda sigeg aswara miring, manawa sandhangan suku dumunung ing :

a. Tembung mung sawanda kang dudu tembung pangungun, kayata :
ꦩꦸꦁ꧈ ꦧꦸꦁ꧈ ꦧꦸꦂ꧈ ꦧꦸꦤ꧀ ꦥꦸꦤ꧀ ꦗꦸꦤ꧀ ꦠꦸꦂ꧉
mung bung bur bun pun jun tur

b. Wanda wekasan, kayata :
ꦱꦩ꧀ꦥꦸꦤ꧀ ꦩꦤ꧀ꦕꦸꦂ꧈ ꦚꦩ꧀ꦥ꧀ꦭꦸꦁ꧈ ꦔ꧀ꦭꦸꦩ꧀ꦥꦿꦸꦏ꧀
sampun mancur nyamplung*) nglumpruk*)
 *) katrangan : pasangan la bali wutuh maneh.

c. Saliyane wanda wekasan, manawa sesigege wanda iku dudu aksara irung, kayata :
ꦢꦸꦏ꧀ꦱꦶꦤ ꦱꦸꦏ꧀ꦱ꧀ꦩ ꦠꦿꦸꦱ꧀ꦛ ꦩꦸꦂꦤꦶ
duksina suksma trustha murni